Author: agenda0
Company: agenda

P r e d k l a d a c i a     s p r á v a

     Ministerstvo pre správu a privatizáciu národného majetku SR predkladá materiál  „Návrh na  vydanie rozhodnutia, ktorým sa mení rozhodnutie Ministerstva pre správu a privatizáciu národného majetku SR o schválení privatizačného projektu Slovenská poisťovňa a.s. Bratislava“ na základe uznesenia vlády Slovenskej republiky č. 87 z 31. januára 2001 k návrhu harmonogramu privatizácie.
 
      Slovenská poisťovňa a.s. Bratislava bola založená podľa zákona č. 104/1990 Zb. o akciových spoločnostiach s účinnosťou od 1.11.1991. V rámci koncepcie privatizácie bola zaradená do prvej vlny kupónovej privatizácie. Rozhodnutím ministra pre správu a privatizáciu národného majetku č.j. 140/92 z 30.3.1992 bol podľa § 10 zákona č. 92/1991 Zb. schválený predložený privatizačný projekt, registrovaný pod č. 141, podľa ktorého do privatizácie vstupuje celá akciová spoločnosť s privatizáciou 100 % majetkovej účasti štátu. Podľa časti D.2.2.  schváleného privatizačného projektu – zvolené metódy privatizácie, bolo navrhnuté rozdelenie akcií nasledovne:

1.	 3 % prídel reštitučnému investičnému fondu
2.	48 % podiel pre kupónovú privatizáciu
3.	34 % podiel štátnej účasti
4.	15 % podiel určený tuzemským partnerom

     Rozhodnutím ministra pre správu a privatizáciu národného majetku č.j. 544/92-sekr. zo dňa 1.12.1992 bol schválený dodatok k základnému privatizačnému projektu, na základe ktorého sa zmenila metóda privatizácie 15 % akcií určený na priamy predaj tuzemským partnerom na verejnú súťaž. Schválený dodatok nebol realizovaný.

     Na základe novely zákona  č. 192/1995 Z.z. o zabezpečení záujmov štátu pri privatizácii strategicky dôležitých štátnych podnikov a akciových spoločnosti bola Slovenská poisťovňa, a.s. zaradená v roku 1996 medzi strategicky dôležité akciové spoločnosti, ktorých akcie nemohli byť predmetom privatizácie podľa zákona č. 92/1991 Z.z. v znení neskorších predpisov. Na základe týchto skutočností,  rozhodnutia MSPNM SR neboli v plnom rozsahu realizované.

Základné imanie Slovenskej poisťovne bolo navýšené k 3.4.1995 na riadnom valnom zhromaždení dňa 22.6.1994 upísaním 558 103 ks nových akcií na majiteľa v menovitej hodnote jednej akcie  1 000 Sk na hodnotu 1 500 000 tis. Sk.

Na mimoriadnom valnom zhromaždení dňa 6.12.1999 bolo schválené väčšinou hlasov navýšenie základného imania o 2 000 000 tis. Sk upísaním 20 ks nie verejne obchodovateľných nových akcií  v menovitej hodnote jednej akcie 100 000 000,-  Sk.

Na mimoriadnom valnom zhromaždení konanom dňa 10.7.2001 bolo schválené navýšenie základného imania o 630 000 tis. Sk upísaním 3 500 000 ks nových nie verejne obchodovateľných akcií na doručiteľa v menovitej hodnote jednej akcie 180 Sk.

Základné imanie Slovenskej poisťovne, a.s. Bratislava k 11.9.2001 predstavuje 4 130 000 tis. Sk a tvorí:

-	1 500 000 ks akcií verejne obchodovateľných, zaknihovaných  na doručiteľa                      s menovitou hodnotou 1 000,- Sk,
-	    20 ks akcií verejne neobchodovateľných, zaknihovaných  na meno                     s menovitou hodnotou 100 mil. Sk a
-	3 500 000 ks akcií  verejne neobchodovateľných, zaknihovaných na doručiteľa                        s menovitou hodnotou 180,- Sk.

  Štruktúra akcionárov k 11.9.2001 je nasledovná:

Akcionári | % podiel na ZI | Počet akcií | Menovitá hodnota akcie v Sk
MF SR | 48,43 | 20 | 100 000 000
FNM SR | 18,36 | 758 359 | 1000

Ostatné právnické osoby

30,89

649 411
3 480 457

1000
180

Fyzické osoby

2,32

92 230
19 543

1000
180

     Návrh na zmenu rozhodnutia rešpektuje vyššie uvedené skutočnosti. Jednotlivé podiely akcií sú navrhované nasledovne:

● 48,43% podiel určený na dočasnú majetkovú účasť štátu do vydania rozhodnutia podľa § 10 ods. 1 zákona,
● 18,36% podiel určený na dočasnú majetkovú účasť Fondu národného majetku SR do vydania rozhodnutia podľa § 10 ods. 1 zákona,
● 33,21% podiel ostatných akcionárov.

                       FNM SR v súčasnosti okrem podielu pôvodne určeného na dočasnú účasť FNM SR vlastní podiel akcií, ktoré neboli zrealizované v rámci prvej vlny kupónovej privatizácie, 15 % podiel pôvodne určený na priamy predaj a podiel akcií získaný upísaním nových akcií v roku 1995.	

     Ostatné ustanovenia rozhodnutia o schválení privatizačného projektu Slovenská poisťovňa, a.s. Bratislava č. 140/92 z 30.marca 1992 zostávajú nezmenené.

     Materiál bol dňa ……………………na rokovaní Porady ekonomických ministrov SR odporučený  predložiť na rokovanie vlády SR